b'\n_START_ARTICLE_\nMarkus Korhonen\n_START_SECTION_\nKariera\n_START_PARAGRAPH_\nKorhonen se je hokejskih ve\xc5\xa1\xc4\x8din izu\xc4\x8dil v rodnem Tampereju. V dresu kluba TuTo Turku je debitiral v sezoni 1994/95 v finski SM-liiga. Tam je zasedal mesto rezervnega vratarja ob bolj uveljavljenima Lehtonenu in Tammi. Do preloma tiso\xc4\x8dletja je igral za rodni Ilves Tampere. Za \xc5\xa1tiri sezone (do konca sezone 2002/03) je nato igral v klubu K\xc3\xa4rp\xc3\xa4t Oulu v finski SM-liiga. Tu je tudi odigral svoje najbolj\xc5\xa1e tekme, saj je imel povpre\xc4\x8dje v sezoni 2001/02 kar 91,5%._NEWLINE_V sezoni 2003/04 se je preselil na \xc5\xa0vedsko. Tam je branil barve Brynasa, v povpre\xc4\x8dju je v elitni \xc5\xa1vedski hokejski ligi prejemal 2,7 gola na tekmo, kar pomeni 90,5%.  V ekipi je za\xc4\x8del tudi naslednjo sezono, a kmalu pristal v elitni ruski ligi pri ekipi SKA St. Petersburg. V Rusiji je ostal do konca sezone, nato se je vrnil v Brynas._NEWLINE_V sezoni 2006/07 je igral za \xc5\xa1vedsko ekipo Malm\xc3\xb6 IF Redhawks. V tem klubu je imel povpre\xc4\x8dje obranjenih strelov 90,0%, v kon\xc4\x8dnici pa celo 91,3%. V sezoni 2007/08 je \xc5\xa1e tretji\xc4\x8d prestopil v \xc5\xa1vedsko ekipo Brynas IF. Zaradi ne najbolj\xc5\xa1ih predstav, predvsem v kon\xc4\x8dnici, mu \xc5\xa0vedi niso ponudili nove pogodbe, zato se je preselil v danski Esbjerg IK. Ker na Danskem ni branil, je med sezono prestopil v Slovenijo k ekipi HDD Tilia Olimpija.'